open-index/open-wikipedia-markdown huggingface dataset:
Mateusz Wieteska

**Mateusz Wieteska** (s. 11. helmikuuta 1997 Varsova, Puola) on puolalainen jalkapalloilija, pelipaikaltaan keskuspuolustaja. Hän on pituudeltaan 187-senttimetrinen ja edustaa Italian pääsarjassa pelaavaa Cagliari Calciota.

Wieteska on edustanut seurajoukkuetasolla merkittävimpänä synnyinkaupunkinsa Legia Varsovaa. Hän on voittanut seuran ammattilaisjoukkueen kanssa kolmesti maan pääsarjamestaruuden Ekstraklasan ja alle 19-vuotiaiden joukkueessa kahdesti Puolan mestaruuden. Hän on pelannut joukkueessa 155 ottelua, joissa hän on tehnyt kahdeksan maalia ja antanut neljä maalisyöttöä. Wieteska on edustanut urallaan myös monia muita puolalaisseuroja.

Wieteska edusti Puolan kaikkia 15–21-vuotiaiden maajoukkueita, kunnes liittyi ammattilaisjoukkueeseen kesäkuussa 2022. Hän on pelannut ammattilaisjoukkueessa tammikuulle 2025 mennessä neljä maaottelua ja kuului joukkueen kokoonpanoon MM-kilpailuissa 2022.

## Lähteet
Jakub Kamiński

**Jakub Piotr Kamiński** (s. 5. kesäkuuta 2002 Ruda Śląska, Puola) on puolalainen jalkapalloilija, pelipaikaltaan vasen laitahyökkääjä. Hän on pituudeltaan 179-senttimetrinen ja edustaa Saksan pääsarjassa Bundesliigassa pelaavaa Wolfsburgia sekä Puolan maajoukkuetta.

Kamiński edusti uransa aluksi Lech Poznańin alle 19-vuotiaiden joukkuetta, jossa hän voitti Puolan mestaruuden kaudella 2017–2018. Hän liittyi seuran ammattilaisjoukkueeseen vuonna 2019 ja voitti kolmen vuoden aikana kerran Puolan pääsarjamestaruuden kaudella 2021–2022. Hän pelasi joukkueessa 102 ottelua, joissa hän teki 16 maalia ja antoi 17 maalisyöttöä.

Kamiński edusti uransa aluksi Puolan nuorisomaajoukkueita, kunnes liittyi ammattilaisjoukkueeseen syyskuussa 2021. Hän on pelannut tammikuuhun 2025 mennessä 18 ammattilaisottelua ja tehnyt niissä yhden maalin. Hän kuului joukkueen kokoonpanoon MM-kilpailuissa 2022.

## Lähteet
Nastolan sotavankileiri

**Nastolan sotavankileiri** eli **Sotavankien järjestelyleiri 1** sijaitsi Hämeen läänissä Nastolan kunnassa ja toimi Lahden suojeluskuntapiirin alaisuudessa. Leiri perustettiin 2. heinäkuuta 1941 (tai 25. kesäkuuta 1941) ja se lakkautettiin 25. marraskuuta 1944. Leiri toimi järjestelyleirinä suurimman osan ajastaan, mutta marraskuussa 1944 sitä käytettiin lyhyen aikaa karkurileirinä. Sotavankien vastaanottoasema sijaitsi Nastolan pysäkillä, ja leiri tunnettiin tunnuksella Ö, peiteluvulla 6635 ja kenttäpostinumerolla 6635 (myöhemmin myös 6635/7). Leirissä oli 79 rakennusta, ja sen pinta-ala oli 5,5 hehtaaria.

Leirillä oli useita päälliköitä sen toiminta-aikana, mukaan lukien everstiluutnantti C. B. Björklund, kapteeni Väinö Tuovinen ja majuri P. Terhola, joka toimi tehtävässä pisimpään. Hallintoon kuului myös apulaispäälliköitä, talouspäällikkö ja muuta henkilökuntaa, jonka määrä oli 158 henkilöä heinäkuussa 1942. Leiriin kuului lisäksi alaleirejä Kalkkisissa, Padasjoella, Sysmässä ja Leivonmäellä.

Leirin vastaanottokapasiteetti oli 30. elokuuta 1941 noin 2&nbsp;000 sotavankia, ja sotavankien määrä kasvoi ajan myötä. Suurin kirjattu vankiluku oli 8&nbsp;131 henkilöä 27. syyskuuta 1944. Sotavankien kuolleisuus oli merkittävää: kaikkiaan 984 sotavankia menehtyi, joista kolme ammuttiin. Kuolleista valtaosa, 885 henkilöä, menehtyi vuonna 1942. Menehtyneet haudattiin leirin omaan hautausmaahan Nastolassa.

Myöhemmin on paljastanut tapauksia, joissa sotavankien kuolemista kirjattiin tahallisesti vääriä tietoja. Esimerkiksi Nastolan järjestelyleirillä ammuttiin kesäkuussa 1942 kuusi neuvostovankia, mutta heidän sotavankikortteihinsa merkittiin kuolinsyyksi jotain muuta. Tämä käytäntö oli osa laajempaa ilmiötä, jossa leirien upseerit kirjasivat sotavankien ampumisen syyksi karkaamisen. Näin he pyrkivät välttämään ylempien sotilasviranomaisten mahdolliset kyselyt ja selvitysvaatimukset.

Ampumisiin liittyvää dokumentaatiota myös hävitettiin järjestelmällisesti. Päämajan asiakirjoja, jotka koskivat kenraaliluutnantti Lennart Oeschin ja luutnantti Eero Neron antamia käskyjä ja toimia, tuhottiin Mikkelissä alkusyksystä 1944. Tämä asiakirjojen hävitys vaikeutti tapahtumien todentamista ja vastuun selvittämistä.

## Lähteet
Sotavankileiri 17

**Sotavankileiri 17** sijaitsi Kuopion läänissä Rautalammella ja Aunuksessa, tarkemmin Vitelessä ja Koirinojassa.

Leiri perustettiin aluksi 18. kesäkuuta 1941 Rautalammelle, mutta lakkautettiin syyskuussa 1941. Se perustettiin uudelleen 12. syyskuuta 1941 Aunukseen ja alistettiin myöhemmin Kotijoukkojen esikunnan alaisuuteen 14. lokakuuta 1941. Leiri toimi sotavankileirinä ja lakkautettiin 22. heinäkuuta 1944.

Leirin päälliköinä toimivat kapteeni Heikki Lunki, luutnantit A. Virkki, K. Honkala, A. Ala-Piessa ja Soininen. Leirillä oli pieni henkilökunta, johon kuului kolme upseeria, kahdeksan aliupseeria ja 42 miestä Aunuksessa. Leirillä ei ollut alaleirejä. Sotavankien määrä leirillä nousi 25. lokakuuta 1941 noin 500:aan, ja leirillä menehtyi yhteensä 90 sotavankia. Suurin osa menehtyneistä kuoli vuonna 1942 (81 vankia), ja joista yhdeksän ammuttiin. Vuonna 1944 kuoli vielä kolme vankia. Kuolleet haudattiin Aunuksen alueelle leirin hautausmaahan.

## Lähteet
Szymon Żurkowski

**Szymon Piotr Żurkowski** (s. 25. syyskuuta 1997 Tychy, Puola) on puolalainen jalkapalloilija, pelipaikaltaan keskikenttäpelaaja. Hän on pituudeltaan 185-senttimetrinen ja edustaa Italian pääsarjassa pelaavaa Empolia lainalla Spezia Calciosta.

Żurkowski on voittanut Empolin kanssa kerran Italian pääsarjamestaruuden kaudella 2020–2021. Hän aloitti maajoukkueuransa Puolan alle 19-vuotiaiden joukkueessa, kunnes liittyi ammattilaisjoukkueeseen maaliskuussa 2022. Hän on pelannut tammikuulle 2025 mennessä seitsemän ammattilaisten maajoukkueottelua ja kuulunut Puolan kokoonpanoon MM-kilpailuissa 2022.

## Lähteet
Kamil Grabara

**Kamil Mieczysław Grabara** (s. 8. tammikuuta 1999 Ruda Śląska, Puola) on puolalainen jalkapallomaalivahti. Hän on pituudeltaan 195-senttimetrinen ja edustaa Saksan pääsarjassa pelaavaa Wolfsburgia sekä Puolan maajoukkuetta.

Grabara on edustanut merkittävimpänä tanskalaista Kööpenhaminaa, jonka kanssa hän voitti kahdesti Tanskan pääsarjamestaruuden ja kerran Tanskan cupin. Hän pelasi joukkueessa 126 ottelua ja torjui niissä pallon 125 kertaa sekä pelasi 52 nollapeliä.

Grabara aloitti maajoukkueuransa edustaen jotain Puolan nuorisojoukkueita, kunnes liittyi ammattilaisjoukkueeseen kesäkuussa 2022. Hän on pelannut tammikuulle 2025 mennessä yhden ammattilaisottelun Kansojen liigassa. Hän kuului joukkueen kokoonpanoon MM-kilpailuissa 2022 mutta ei pelannut turnauksessa otteluakaan.

## Lähteet
SpaceX Starship integrated flight test 8

**SpaceX Starship integrated flight test 8** eli **IFT-8** oli Starshipin ja Super Heavyn kahdeksas yhteinen koelento.

Kantoraketti palasi onnistuneesti laukaisualustalle. Starshipin nousulento epäonnistui loppuvaiheessa ja se tuhottiin Bahaman yllä.

Mukana oli neljä Starlink-satelliitin simulaatio-mallia, joilla oli tarkoitus testata Starlink-laukaisinta.

## Lähteet
Artur Jędrzejczyk

**Artur Marcin Jędrzejczyk** (s. 4. marraskuuta 1987 Dębica, Puola) on puolalainen jalkapalloilija, pelipaikaltaan keskuspuolustaja. Hän edustaa maan pääsarjassa Ekstraklasassa pelaavaa Legia Varsovaa.

Jędrzejczyk on edustanut Legia Varsovaa neljästi. Niiden välillä hän on edustanut muita puolalaisseuroja ja venäläisseura Krasnodaria. Hän on voittanut Legia Varsovan kanssa kuudesti sekä pääsarjamestaruuden että Puolan cupin. Lisäksi hän on voittanut kerran Puolan supercupin. Hän on pelannut joukkueessa yhteensä 391 ottelua, joissa hän on tehnyt kymmenen maalia ja antanut 14 maalisyöttöä.

Jędrzejczyk aloitti maajoukkueuransa Puolan alle 21-vuotiaiden maajoukkueessa, kunnes liittyi ammattilaisjoukkueeseen lokakuussa 2010. Hän on pelannut ammattilaisjoukkueessa tammikuulle 2025 mennessä 41 maajoukkueottelua ja tehnyt niissä kolme maalia. Hän on kuulunut joukkueen kokoonpanoon EM-kilpailuissa 2016 sekä MM-kilpailuissa 2018 ja 2022.

## Lähteet

## Aiheesta muualla
Gdańskin teknillinen yliopisto

**Gdańskin teknillinen yliopisto** (, lyhennys: **Gdańsk Tech**) on Puolan Gdańskissa toimiva teknillinen yliopisto. Yliopisto perustettiin alkujaan vuonna 1904 ja se on Puolan vanhin teknillinen yliopisto. 

Lukuvuonna 2024-2025 yliopistoon kuului kahdeksan tiedekuntaa. Nämä olivat: 1) arkkitehtuurin, 2) kemian, 3) sähkö- ja säätötekniikan, 4) elektroniikan, tietoliikenteen ja informatiikan, 5) soveltavan fysiikan ja matematiikan, 6) rakennus- ja ympäristötekniikan, 7) mekaniikan ja laivatekniikan sekä 8) hallinnon ja taloustieteiden tiedekunnat. Gdańsk Techin noin 40 eri tutkinto-ohjelmasta 20 opetetaan englanniksi. Yliopistossa oli noin 14&nbsp;200 opiskelijaa (2024-2025). Yliopistohauissa se oli tuolloin Puolan kolmanneksi suosituin yliopisto kilpaillen hakijamäärässä kaksi kertaa suurempien Varsovan yliopiston (36&nbsp;300 opiskelijaa) ja Jagellon yliopiston (33&nbsp;400 opiskelijaa) kanssa. 

Kansalisessa, vuoden 2024 Perspektywy-vertailussa yliopiston kansallinen sijaluku oli 5. Tunnetuista kansainvälisistä yliopistorankingeista kiinalainen ARWU luokitteli yliopiston vuoden 2024 maailmanlistallaan sijaluokkaan 801-900, brittiläinen THE sijoitti yliopiston maailmanlistansa sijaluokkaan 1001-1200 (2025) runsaasta 2&nbsp;000:sta arvioimastaan yliopistosta  ja brittiläinen QS World University -ranking maailmanlistansa sijaluokkaan 801-850 (2025), kun arvioitavaksi oli otettu runsas 1&nbsp;500 yliopistoa.


Czytelnia Główna.jpg|Gdańsk Techin kirjastoa.
Gmach Główny Politechniki Gdańskiej.JPG|Gdańskin teknillisen yliopiston päärakennus.
2024-08-26 Gdańsk Tech - Gdańsk, Poland - 1.jpg|Gdańskin teknillisen yliopiston kampusalueen rakennuksia elokuussa 2024.
2024-08-26 Gdańsk Tech - Gdańsk, Poland - 2.jpg| Kuten edellä.
2024-08-26 Gdańsk Tech - Gdańsk, Poland - 3.jpg| Kuten edellä.
2024-08-26 Gdańsk Tech - Gdańsk, Poland - 4b.jpg| Kuten edellä.
2024-08-26 Gdańsk Tech - Gdańsk, Poland - 5.jpg| Kuten edellä.
2024-08-26 Gdańsk Tech - Gdańsk, Poland - 7.jpg| Kuten edellä.
2024-08-26 Gdańsk Tech - Gdańsk, Poland - 8.jpg| Kuten edellä.
2024-08-26 Gdańsk Tech - Gdańsk, Poland - 9.jpg| Kuten edellä.


## Lähteet

## Aiheesta muualla
Robert Gumny

**Robert Krzysztof Gumny** (s. 4. kesäkuuta 1998 Poznań, Puola) on puolalainen jalkapalloilija, pelipaikaltaan oikea laitapuolustaja. Hän on pituudeltaan 182-senttimetrinen ja edustaa Saksan pääsarjassa pelaavaa Augsburgia sekä Puolan maajoukkuetta.

Gumny on edustanut kotimaassaan muun muassa Lech Poznańia ja voittanut sen kanssa kerran Puolan supercupin kaudella 2016–2017. Hän aloitti maajoukkueuransa edustaen muutamia Puolan nuorisojoukkueita, kunnes liittyi edustusjoukkueeseen marraskuussa 2020. Hän on pelannut tammikuulle 2025 mennessä ammattilaistasolla kuusi maajoukkueottelua ja kuului joukkueen kokoonpanoon MM-kilpailuissa 2022. Hän ei kuitenkaan pelannut turnauksessa otteluakaan.

## Lähteet
JANO Esports

**JANO Esports** (Just Another Esports Organization) on 2021 perustettu suomalainen elektronisen urheilun seura.

Seuran päämääräisenä pelinä toimii *[[Counter-Strike 2]]*, ja sillä on ennen ollut toimintaa *[[NHL (pelisarja)|NHL:ssä]]*. 3. elokuuta 2022 seura vaihtoi nimensä vanhasta AHJO Esports -nimestä nykyiseen JANO Esportsiin, ja samalla uudistivat kokoonpanonsa Alekis Jallin sekä Slaava Räsäsen ympärille. Seuran paras sijoitus *[[Counter-Strike 2|Counter-Strike 2:ssa]]* tapahtui joulukuussa 2024. Joukkue voitti aiemmin syksyllä Ninjas in Pyjamasin Elisa Masters Espoo 2024:ssa sekä Elisa Open Suomi 7- ja Elisa Esports eSM 2024 -turnaukset.

## Kokoonpano

## Lähteet
Dejvické divadlo

**Dejvické divadlo** on teatteri Prahan Dejvicen alueella. Se on valittu Tšekin vuoden teatteriksi kuusi kertaa.

## Historia
Dejvické divadlon ensimmäinen esitys pidettiin 14. lokakuuta 1992. Teatteri sai ammattiteatterin aseman vuonna 1993.

Dejvicessä tapahtuvan remontin vuoksi Dejvické divadlo muuttaa vuosiksi 2025 ja 2026 Hájen metroaseman lähelle. Remontin aikana Dejvicen näyttämön kapasiteettia nostetaan noin 50:llä istumapaikalla.

## Teatterin johtajat

### Taiteelliset johtajat

* Miroslav Krobot (1996–2014)
* Michal Vajdička (2014–2016)
* Martin Myšička (2017-2024)
* Jiří Havelka (2025 –)

### Johtajat

* Eva Kejkrtová Měřičková (1992 – 2019)
* Blanka Cichon (2019 – 2023)
* Lukáš Průdek (2024 –)

## Muuta
Teatterin yhteyteen lukeutuvat myös baari, kahvila sekä antikvariaatti Anti.kvariát.

## Lähteet

## Aiheesta muualla
Myrsenoli

**Myrsenoli** (C10H18O) on terpenoideihin ja tyydyttymättömiin alkoholeihin kuuluva orgaaninen yhdiste. Yhdistettä käytetään hajusteiden aineosana. Luonnossa myrsenolia esiintyy esimerkiksi timjamissa ja humalassa.

## Ominaisuudet, valmistus ja käyttö
Huoneenlämpötilassa myrsenoli on väritöntä nestettä, jolla on sitrushedelmäinen tai kukkaismainen tuoksu. Yhdiste on veteen liukenematonta, mutta liukenee esimerkiksi etanoliin. Aineen konjugoituneiden kaksoissidosten vuoksi se hapettuu ja polymeroituu suhteellisen helposti. Tämän vuoksi myrseenin joukkoon lisätään usein hapettumisenestoaineita, kuten butyloitua hydroksitolueenia.

Myrsenolia syntetisoidaan lähtien myrseenistä. Myrseeni reagoi rikkidioksidin kanssa muodostaen rengasrakenteisen sulfonin, joka reagoi veden kanssa happamissa olosuhteissa alkoholiksi. Viimeinen vaihe on kuumennus, jolloin sulfoni hajoaa rikkidioksidiksi ja myrsenoliksi. Toinen tapa on myrseenin ja dietyyliamiinin reaktio, additioreaktio veden kanssa ja palladiumin katalysoima deaminaatio myrsenoliksi.

Myrsenolia käytetään hajusteissa tuomaan niihin laventelin tai sitrushedelmien tuoksua. Siitä valmistetaan myös muita hajusteissa käytettäviä kemikaaleja, kuten hydroksimetyylipentyylisyklohekseenikarboksaldehydia.

## Lähteet

## Aiheesta muualla
Taistele tai pakene

**Taistele tai pakene -reaktio** on autonomisen hermoston käynnistämä fysiologinen reaktio, joka valmistaa elimistöä selviytymään uhkaavasta tai stressaavasta tilanteesta. Reaktio on alkukantainen ja biologinen vaste, joka esiintyy kaikilla nisäkkäillä.

Walter Cannon esitteli käsitteen vuonna 1936 osana stressireaktioiden tutkimusta. Teoria oli osa laajempaa tutkimusta elimistön homeostaasin eli sisäisen tasapainotilan ylläpitämisestä.

Taistele tai pakene -reaktiossa elimistössä tapahtuu useita fysiologisia muutoksia: sydämen syke nousee, verenpaine kohoaa, stressihormonien ja adrenaliinin tuotanto lisääntyy, ja lihaksiin ohjautuu enemmän verta. Nämä muutokset mahdollistavat hetkellisesti tavallista korkeamman fyysisen suorituskyvyn. Reaktio voi käynnistyä myös tilanteissa, joissa välitöntä fyysistä uhkaa ei ole.

Nykytutkimus tunnistaa reaktioon myös kolmannen vasteen, lamaantumisen (engl. freeze), minkä vuoksi ilmiöstä käytetään toisinaan nimitystä "taistele-pakene-lamaannu-reaktio". Ihminen ei voi itse valita, mikä näistä reaktioista aktivoituu hätätilanteessa.

## Lähteet
Viha-rakkaussuhde

**Viha-rakkaussuhde** on ihmissuhteissa esiintyvä ilmiö, jossa henkilö kokee samaa kohdetta kohtaan sekä voimakkaita myönteisiä että kielteisiä tunteita.

Aivokuvantamistutkimuksissa on havaittu rakkauden ja vihan keskusten sijaitsevan aivojen eri osissa, mutta ne pystyvät toimimaan samanaikaisesti. Molempiin tunteisiin liittyy voimakas keskittyminen tiettyyn kohteeseen sekä lisääntynyt fyysinen ja henkinen kiihotustila. Tämä energia voi muuttaa nopeasti muotoaan rakkaudesta vihaksi ja päinvastoin.

Viha-rakkaussuhteen syntyyn vaikuttavat usein psykologiset tekijät kuten hylätyksi tulemisen pelko tai pettymys. Evoluutiobiologian näkökulmasta vihan tunne rakkauden kohdetta kohtaan on kehittynyt auttamaan irtautumaan toivottomasta suhteesta. Yalen yliopiston tutkimuksen mukaan taipumus nähdä ihmissuhde joko täysin myönteisenä tai kielteisenä on yhteydessä matalaan itsetuntoon.

Ilmiö ei rajoitu vain parisuhteisiin, vaan viha-rakkaussuhteeksi voidaan kuvailla myös suhteita esimerkiksi harrastuksiin, paikkoihin tai kulttuurisiin tapoihin.

## Katso myös

* Ambivalenssi
* Kiintymyssuhdeteoria
* Läheisriippuvuus

## Lähteet
Bartosz Białkowski

**Bartosz Marek Białkowski** (s. 6. heinäkuuta 1987 Braniewo, Puola) on puolalainen ammattilaisuransa päättänyt jalkapallomaalivahti, pituudeltaan 194-senttimetrinen.

Białkowski aloitti uransa parissa puolalaisseurassa ja vietti uransa lopun Englannissa. Hän voitti Southamptonin kanssa EFL Trophyn kaudella 2009–2010. Hän pelasi urallaan kaikki seurajoukkueet ja turnaukset mukaan luettuina 492 ottelua, joissa hän torjui 620 kertaa sekä pelasi 136 nollapeliä.

Białkowski edusti maajoukkueuransa aluksi alle 20- ja 21-vuotiaiden joukkueita, kunnes hän liittyi ammattilaisjoukkueeseen. Hän pelasi ammattilaisjoukkueessa yhden ystävyysottelun. Hän kuului joukkueen kokoonpanoon MM-kilpailuissa 2018 mutta ei pelannut yhdessäkään ottelussa.

## Lähteet

## Aiheesta muualla
Paskuri

**Paskuri** voi tarkoittaa seuraavia vesistöjä:

*Paskuri, lampi Hämeenlinnassa Pyhälammen lähellä
*Paskuri, lampi Hämeenlinnassa Sappeen lähellä
*Paskuri, lampi Jämsässä Koskenpään lähellä
*Paskuri, järvi Jämsässä Ouninpohjan lähellä.
Luettelo Robert Lewandowskin maajoukkuemaaleista

Tämä on **luettelo Robert Lewandowskin maajoukkuemaaleista**. Lewandowski on puolalainen jalkapalloilija, joka teki syyskuussa 2008 ensimmäisen maalinsa Puolan A-maajoukkueessa San Marinoa vastaan. Hän on tehnyt marraskuuhun 2025 mennessä 88 maalia 163 ottelussa, minkä myötä hän on Puolan kaikkien aikojen paras maalintekijä.

Lewandowski on tehnyt maajoukkueurallaan kuusi hattutemppua, joista ensimmäisen syyskuussa 2014. Hän on pelannut MM-kilpailuissa vuosina 2018 ja 2022. Hän onnistui viimeisimmässä kahdesti maalinteossa. EM-kilpailuissa Lewandowski taas on tehnyt kuusi maalia vuosilta 2012, 2016, 2020 ja 2024.

## Maalit
*Päivitetty 23. marraskuuta 2025*

## Hattutemput

## Tilastot
*Päivitetty 23. marraskuuta 2025*

## Lähteet
Tšekin kielen aakkoset

**[[Tšekin kieli|Tšekin kieltä]]** kirjoitetaan latinalaisin aakkosin. Varhaisimmat merkit tšekin kirjakielestä ovat peräisin 1300- ja 1400 -lukujen vaihteesta. Merkittävimpiä varhaisia kirjakielen kehittäjiä oli teologi Jan Hus, joka loi aakkoston, jossa jokaiselle äänteelle oli yksi merkki. Hus saavutti tämän lisäämällä olemassa oleviin latinalaisiin aakkosiin tarkkeita. 

Yhteensä aakkosia on 42:

Kirjaimet Q, W ja X esiintyvät vain lainasanoissa.

## Lähteet
Ewald Cebula

**Edward ”Ewald” Cebula** (22. maaliskuuta 1917 – 1. helmikuuta 2004) oli puolalainen jalkapalloilija, pelipaikaltaan hyökkääjä. Hän oli pituudeltaan 164-senttimetrinen ja edusti Puolan A-maajoukkuetta MM-kilpailuissa 1938 ja kesäolympialaisissa 1952. Hän toimi myös valmentajana, viimeisimpänä Górnik Zabrzelle.

## Lähteet
Stanisław Baran

**Stanisław Franciszek Baran** (26. huhtikuuta 1920 Góra Ropczycka, Puola – 23. toukokuuta 1993) oli puolalainen jalkapalloilija, pelipaikaltaan hyökkääjä. Hän liittyi Puolan A-maajoukkueeseen kesäkuussa 1938 ja kuului joukkueen kokoonpanoon saman vuoden MM-kilpailuissa, jossa hän jäi kuitenkin otteuitta.

## Lähteet
Jan Wasiewicz

**Jan Wasiewicz** (6. tammikuuta 1911 – 9. marraskuuta 1976) oli puolalainen jalkapalloilija, pelipaikaltaan puolustaja. Hän liittyi Puolan A-maajoukkueeseen syyskuussa 1935 ja pelasi joukkueessa 11 ottelua, joissa hän teki yhden maalin. Hän kuului joukkueen kokoonpanoon MM-kilpailuissa 1938 ja kesäolympialaisissa 1936.

## Lähteet
The Helsinki Effect

**The Helsinki Effect** on Arthur Franckin ohjaama ja käsikirjoittama dokumenttielokuva, joka tuli ensi-iltaan huhtikuussa 2025.

Elokuva kertoo Suomessa järjestetystä kylmän sodan loppumiseen suuresti vaikuttaneesta Etyk-kokouksesta 1975. Elokuva käyttää tekoälyllä toteutettua äänisimulaatioita luodakseen salaisia huipputason johtajien keskusteluja suljettujen ovien takana.

Elokuvan tuotantoyhtiö on Elokuvatuotantoyhtiö Polygraf Oy ja elokuvan ovat tuottaneet Sandra Enkvist, Arthur Franck ja Oskar Forstén. Elokuvateattereihin elokuvan levittää tuotantoyhtiö Polygraf itse.
## Lähteet

## Aiheesta muualla
* ''The Helsinki Effect''-elokuvan traileri Youtubessa.
Walter Brom

**Walter Henryk Brom** (14. helmikuuta 1921 – 18. kesäkuuta 1968) oli puolalainen jalkapallomaalivahti. Hän liittyi Puolan A-maajoukkueeseen kesäkuussa 1947 ja pelasi joukkueessa kaksi ystävyysottelua. Hän kuului joukkueen kokoonpanoon MM-kilpailuissa 1938.

## Lähteet
Rudolf Ropek

**Rudolf Ropek** (s. 1970) on tšekkiläinen suunnistaja. MM-kilpailuissa Ropek saavutti hopeaa sprintissä Rapperswill-Jonan MM-kilpailuissa 2003 ja pronssia viestissä Tampereen MM-kilpailuissa 2001. EM-kilpailuissa hänen paras saavutuksensa henkilökohtaisilla matkoilla on pitkän matkan 15:s sija vuodelta 2000. Suunnistuksen maailmancupissa hän on voittanut yhden osakilpailun ja sijoittunut yhdessä osakilpailussa kolmanneksi. Maailmancupin kokonaiskilpailussa hän on sijoittunut parhaimmillaan seitsemänneksi. Nuorten MM-kilpailuissa hänen paras saavutuksensa henkilökohtaisilla matkoilla on pitkän matkan 13:s sija vuodelta 1990.

## Lähteet
Miekkajärvi (Suodenniemi)

**Miekkajärvi** on keskikokoinen Karvianjoen vesistöön kuuluva järvi Pirkanmaalla Sastamalan Suodenniemellä ja Satakunnassa Porin Laviassa.

## Maantietoa
Miekkajärven pinta-ala on 16,51 hehtaaria , pituus 730 metriä ja leveys 280 metriä  sekä rantaviivan pituus 1,8kilometriä . Järvessä ei ole saaria.

Kaakkois-luodesuunnassa maastoon sijoittuvan järven kaakossa Suodenniemellä oleva on lahti on kallioiden välissä. Järven läntinen ja itäinen ranta ovat metsäistä kalliota. Lounaassa entisen Lavian kunnan alueella olevan järven pohjoispään tienoilla on louhikkoa sekä Laakakallio-niminen jyrkänne. Järven rannoilla on jonkin verran vapaa-ajan asutusta. Seututie 259 kulkee järven itäpuolella kaakkois-luodesuunnassa.

## Vesistösuhteet
Järvi sijaitsee Karvianjoen vesistössä (vesistöaluetunnus 36) Lassilanjoen valuma-alueen (36.09) Karhijärven alueella (36.092). Palojärven järvinumero on 36.092.1.006. Vedenpinnan korkeus on 59,6 metriä mpy. 

Yhdessä Palojärven ja Lavijärven kanssa Miekkajärvi on osa järviketjua Suodenniemeltä Laviaan. Vetensä Miekkajärvi saa Palojärvestä, josta vesi virtaa noin lyhyen, 100 metriä pitkää ojaa pitkin. Miekkajärven vesi laskee noin 180 metriä pitkän ojan kautta Lavijärveen. Lavijärvestä vesi laskee edelleen Laviassa sijaitsevaan Lavian kirkonkylän toisella puolella sijaitsevaan Karhijärveen.

## Luonto ja luontoarvot
Miekkajärvi kuuluu vulkaaniseen kallioruhjeen linjaan, ja järveä ympäröivät kalliot ja jyrkänteet ovat entisiä tulivuoria. Läheisen Palojärven itäisellä rannalla sijaitsevalla Pirulanvuorella on Suodenniemen Lions Clubin rakennuttama näkötorni, josta voi katsella muun muassa Palojärvelle ja Miekkajärvelle.

Miekkajärvi kuuluu myös Suodenniemen seitsemän järven retkeilyreittiin.

## Lähteet
Edmund Giemsa

**Edmund Giemsa** (16. lokakuuta 1912 Ruda Śląska, Puola – 30. syyskuuta 1994) oli puolalainen jalkapalloilija, pelipaikaltaan keskikenttäpelaaja. Hän oli pituudeltaan 173-senttimetrinen.

Giemsa edusti seurajoukkuetasolla merkittävimpänä kotimaansa Ruch Chorzówia, jonka kanssa hän voitti viidesti Puolan pääsarjamestaruuden kausina 1932–1933, 1933–1934, 1934–1935, 1935–1936 ja 1937–1938. Hän edusti myös muun muassa italialaista Anconaa.

Giemsa liittyi Puolan A-maajoukkueeseen kesäkuussa 1933 ja pelasi joukkueessa yhdeksän ystävyysottelua. Hän kuului lisäksi joukkueen kokoonpanoon MM-kilpailuissa 1938.

## Lähteet
Matti Rosvall

**Matti Kalevi Rosvall** (27. elokuuta 1941 Tampere – 30. marraskuuta 2024) oli suomalainen kääntäjä sekä television viihdeohjelmien käsikirjoittaja ja toimittaja.

Rosvallin töistä suurelle yleisölle tunnetuin on vuosina 1973–1983 lähetetty television populaarimusiikin makasiiniohjelma *[[Iltatähti (musiikkiohjelma)|Iltatähti]]*, jonka hän ideoi Tommi Liuhalan kanssa ja toimi myös yhtenä sen monista juontajista. Rosvall oli taustahahmona mukana monissa muissakin Yle TV2 -kanavan tamperelaistuotannoissa, muun muassa suositun *[[Tankki täyteen]]* -komediasarjan roolituksessa ja käsikirjoittajana muun muassa ohjelmissa *[[Tapaus Ritva Valkama]]* (1972), *[[Laulunsekainen soittotunti]]* (1978), *[[Ruuvit löysällä (suomalainen televisiosarja)|Ruuvit löysällä]]* (1982) ja *[[Vinoilun historia]]* (1987).

Rosvallin pääasiallinen elämäntyö oli kääntäminen. Hän suomensi noin 120 kirjaa, joihin kuului paljon tieteiskirjallisuutta – hän oli Tampereen Science Fiction Seuran perustajajäsen – sekä muun muassa Louis Armstrongin, Ella Fitzgeraldin, Sean Conneryn ja Nikita Hruštševin elämäkerrat. Rosvall tekstitti suomeksi muun muassa Stanley Kubrickin elokuvan *[[Clockwork Orange – Kellopeliappelsiini|Kellopeliappelsiini]]* (1971). Vuonna 2010 hän sai Tampereen kaupungin kääntäjäpalkinnon.

Matti Rosvall myös sanoitti kymmenkunta laulua muun muassa Gilbert Bécaud’n sävelmiin.

## Lähteet
Zim (tekstieditori)

**Zim** on avoimen lähdekoodin tekstinmuokkain joka on suunnattu wikien, muistiinpanojen, päiväkirjojen ja blogitekstien muokkaamiseen. Zim on saatavilla Microsoft Windows, Applen MacOS, sekä Linux käyttöjärjestelmille GPL-2.0 lisenssillä. Ohjelma käyttää ulkoasuun GTK-käyttöliittymäkirjastoa.

## Ominaisuudet

Ohjelma käyttää tekstin esittämiseen markdown -merkintäkieltä. Tekstisivuilla voi olla markdownille tyypillisesti tekstiä, otsikoita, lainauksia, lihavointia, kursivointia, listoja, linkkejä, sekä kuvia.  Lisäominaisuuksia kuten oikeinkirjoituksen tarkistusta, taulukoita tai matemaattisten symbolien muotoilua voidaan saada erilaisilla lisäosilla.

Sivut ovat muistikirjahakemiston sisällä ja ne voi järjestellä wikimäisesti alasivuihin. Sivujen sisältö tallennetaan yksinkertaisiin tekstitiedostoihin ja sisällön esittmäisohjeet ZIM-tiedostoihin. Tällöin sivujen sisältöön pääsee käsiksi myös ilman Zim -editoria. Tekstisivuja voi muuntaa suoraan ohjelmassa HTML -merkintäkielelle verkkojulkaisemista varten.

## Lähteet
Radosław Kałużny

**Radosław Kałużny** (s. 2. helmikuuta 1974 Góra, Puola) on puolalainen ammattilaisuransa päättänyt jalkapalloilija, pelipaikaltaan puolustava keskikenttäpelaaja.

Kałużny edusti seurajoukkuetasolla merkittävimpänä Wisła Krakovaa. Hän voitti sen kanssa kahdesti Puolan pääsarjamestaruuden sekä kerran Puolan cupin ja Puolan supercupin. Hän pelasi kaikki seurajoukkueet ja ottelut mukaan luettuina urallaan yhteensä 345 ottelua, joissa hän teki 51 maalia ja antoi seitsemän maalisyöttöä.

Kałużny aloitti maajoukkueuransa Puolan alle 19-vuotiaiden maajoukkueessa ja liittyi myöhemmin ammattilaisjoukkueeseen. Hän pelasi ammattilaisten joukkueessa 41 ottelua, joissa hän teki 11 maalia. Hän kuului joukkueen kokoonpanoon MM-kilpailuissa 2022, jossa hän pelasi kahdessa ottelussa yhteensä 80 peliminuuttia.

## Lähteet
Edward Madejski

**Edward Dominik Jerzy Madejski** (11. elokuuta 1914 Krakova, Puola – 15. helmikuuta 1996) oli puolalainen jalkapallomaalivahti. Seurajoukkuetasolla hän edusti muutamia puolalaisseuroja. Hän liittyi Puolan A-maajoukkueeseen syyskuussa 1936 ja kuului joukkueen kokoonpanoon MM-kilpailuissa 1938.

## Lähteet
Antoni Gałecki

**Antoni Gałecki** (4. kesäkuuta 1906 – 14. joulukuuta 1958) oli puolalainen jalkapalloilija, pelipaikaltaan puolustaja. Hän liittyi Puolan A-maajoukkueeseen lokakuussa 1928 ja pelasi joukkueessa 17 ottelua. Hän kuului joukkueen kokoonpanoon MM-kilpailuissa 1938 ja kesäolympialaisissa 1936.

## Lähteet
Western Design Center

**Western Design Center** (WDC) on yhdysvaltalainen vuonna 1978 perustettu puolijohdeteollisuuden yritys. Yritys on omien sanojensa mukaan yksi varhaisista mikroprosessoreja lisensoivista yrityksistä, joka toimii ilman omaa valmistuskapasiteettia. Yrityksen perusti William D. Mensch, Jr. (Bill Mensch), joka kehitti MOS 6502 -prosessorin Chuck Peddlen kanssa. Mensch lähti MOS Technologyltä perustamaan WDC:n, jossa hän kehitti 65C816-prosessorin. ARM-prosessorin kehittäjät Sophie Wilson ja Steve Furber vierailivat yrityksessä ennen oman suorittimen kehittämistä.

## Lähteet
Emmanuel Olisadebe

**Emmanuel Olisadebe** (s. 22. joulukuuta 1978 Warri, Nigeria) on nigerialais-puolalainen ammattilaisuransa päättänyt jalkapalloilija, pelipaikaltaan keskushyökkääjä. Hän on pituudeltaan 180-senttimetrinen.

Olisadebe aloitti uransa kotimaansa Jasper Unitedissa, josta lähti Puolaan ja liittyi siellä Polonia Varsovan joukkueeseen. Hän voitti neljän vuoden sopimuksensa aikana kerran sekä Puolan pääsarjamestaruuden että Puolan cupin. Hän pelasi joukkueessa kaikki kilpailut mukaan luettuina 79 ottelua ja teki niissä 25 maalia. Hänet valittiin lisäksi Puolan vuoden jalkapalloilijaksi 2001.

Olisadebe liittyi vuonna 2001 kreikkalaiseen Panathinaikosiin vajaan kahden miljoonan euron siirtosummalla. Hän voitti joukkueen kanssa Kreikan pääsarjamestaruuden ja Kreikan jalkapallocupin vuonna 2004. Seura oli henkilökohtaisilta tilastoiltaan Olisadeben uran merkittävin; hän pelasi kaikissa kilpailuissa 111 ottelua, joissa hän teki 36 maalia ja antoi viisi maalisyöttöä. Hän edusti loppukausinaan myös muun muassa muita kreikkalaisseuroja ja vieraili muutaman vuoden Kiinassa.

Olisadebe liittyi Puolan A-maajoukkueeseen elokuussa 2000. Hän pelasi joukkueessa 25 ottelua ja teki niissä 11 maalia. Hän kuului joukkueen kokoonpanoon MM-kilpailuissa 2002 ja pelasi turnauksessa kolmessa ottelussa hieman yli 250 peliminuutin verran sekä teki yhden maalin.

## Lähteet

## Aiheesta muualla
Slang (suku)

**Slang** oli vanha suomalainen rälssisuku, joka otettiin Ruotsin ritarihuoneeseen vuonna 1625 numerolla 106. Se sammui 1642. 

Suvun jäseniin kuuluivat muun muassa: 
*Klaus Eerikinpoika Slang (k. n. 1625), Laukon ja Laakspohjan herra, käskynhaltija
*Eerik Slang (k. 1642), kenraalimajuri, edellisen poika, "Ruotsin Leonidas"

## Lähteet

## Aiheesta muualla
* Slang, aatelissuku Europeana heraldica, Kansallisarkisto
Mike Hodges

**Michael Tommy Hodges** (29. heinäkuuta 1932 Bristol – 17. joulukuuta 2022 Dorset) oli brittiläinen elokuvaohjaaja ja -käsikirjoittaja.

## Filmografia

## Lähteet
The Summit Suomi

**The Summit Suomi** on MTV3-kanavalla esitettävä suomalainen tositelevisio-ohjelma, jossa entuudestaan toisille tuntemattomat suomalaiset kilpailijat kiipeävät Norjassa sijaitsevalle Stetindenin vuorelle. Jokainen 14 kilpailijasta kantaa mukanaan osaa 150 000 euron voittopotista, ja kaikki vuoren huipulle pääsevät kilpailijat jakavat keskenään sen summan, mitä heillä on silloin jäljellä. Ohjelman juontajana toimii näyttelijä Jasper Pääkkönen.

Retkikunnan mukana kiipeää kahdeksasta kuvaajasta ja neljästä äänittäjästä koostuva kuvausryhmä. He kantavat jokainen yli 5 kilon kuvausvälineiden lisäksi myös rinkkansa ja yöpyvät myös teltoissa.

*The Summit Suomi* perustuu samannimiseen kansainväliseen formaattiin *The Summit*, josta on esitetty omat versionsa jo mm. Australiassa, Yhdysvalloissa ja Norjassa.

## Formaatti

Mukaillen muiden maiden formaattia *The Summit Suomi* -sarjassa nähdään tavallisia suomalaisia kansalaisia, jotka vaeltavat läpi Norjan kansallismaisemia tavoitteenaan huiputtaa Stetindenvuoren huippu. Matkan alussa heille annetaan 150&nbsp;000 euron rahapotti, joka heidän täytyy jakaa tasan toisten kesken.

Matkalla vuoren huipulle on kuitenkin esteitä, ja tehtäviä, joista kilpailijoiden täytyy selvitä. Tehtävässä epäonnistuminen tarkoittaa kilpailijan putoamista retkeltä sekä tämän kantaman rahasumman menettämistä.

Lisäksi matkan varrella Vuortenvartija-nimeä kantava helikopteri tuo retkikunnalle sekä auttavaa kättä että peliä vaikeuttavia asioita.

## Kilpailijat

## Jaksot ja katsojaluvut

## Voittajat ja voitonjako
Perille huipulle määräajassa pääsivät Arttu, Carola ja Maxie mukanaan 80 000 euroa. He eivät kuitenkaan saaneet jakaa rahoja keskenään, vaan päätäntävalta rahojen jakamisesta annettiin muille pois pudonneille kilpailijoille. He päättivät jakaa rahat niin, että Maxie sai 40 000 €, Arttu ja Carola kukin 20 000 €.

## Vastaanotto
*The Summit Suomi* -sarja on saanut erityisesti kiitosta siitä, että mukana on tavallisia kansalaisia julkisuuden henkilöiden sijasta.

Ohjelman kulun hitaus ja hieman epäselkeä formaatti ovat kuitenkin saaneet aikaan kritiikkiä.

Sarjan avausjakso sai vahvan vastaanoton kanavalla, ja parhaimmillaan sitä katseli yli 900&nbsp;000 katsojaa avausiltanaan 12. tammikuuta 2025.

## Lähteet
Hiljaisuuden Ystävät

**Hiljaisuuden Ystävät** on kristillinen yhdistys, jonka tehtävänä on edistää ekumeenisessä hengessä retriittitoimintaa ja hiljaisuuden harjoittamista kristillisen spritualiteetin perinteen pohjalta. Vaikka liike on luonteeltaan ekumeeninen, sitoutuu se kuitenkin luterilaiseen tunnustukseen. Se kehittää myös pyhiinvaellustoimintaa Suomessa. Liike on perustettu vuonna 1986. Liikkeen tehtävä on rakentaa yhteyttä hiljaisuuden harjoittamisesta kiinnostuneiden kristillisten yhteisöjen ja kirkkojen kesken. Liikkeen toiminnanjohtaja on Juha Tanska ja hallituksen puheenjohtaja Turun arkkihiippakunnan piispa Mari Leppänen.

Liikkeen toimintamuotoihin kuuluvat retriitit ja retriitinohjaajakoulutus, sekä julkaisu-, tiedotus- ja tutkimustoiminta. Se kouluttaa myös Hiljaisuuden joogan ohjaajia. Hiljaisuuden Ystävät tekee läheistä yhteistyötä Kirkkopalvelujen ja Helsingin Diakonissalaitoksen kanssa. Yhdistyksessä oli vuonna 2011 1050 jäsentä. Yhdistys julkaisee Hiljaisuuden Ystävät -nimistä jäsenlehteä, jota julkaistaan neljä kertaa vuodessa. Yhdistyksellä on Haminassa sijaitseva Poitsilan kartano, jossa järjestetään muun muassa retriittejä ja yhdistyksen järjestämiä koulutuksia. 

## Lähteet
 

## Aiheesta muualla
*Yhdistyksen verkkosivut
Kotimaista

**Kotimaista** on S-ryhmän myymä kaupan oma tuotemerkki, joka aloitettiin vuonna 2014. Kotimaista-tuotteet valmistetaan Suomessa ja raaka-aineet ovat suomalaisia. Tuotteet täyttävät Hyvää Suomesta tai Sirkkalehti -merkin kotimaisuusvaatimukset. Tuotesarjaan kuuluu nykyään noin 500 tuotetta. 

## Suosio

Kotimaista-tuotesarjan suosituimmat tuotteet vuonna 2020:

# Laktoositon kevytmaitojuoma
# Kevytmaito
# Vaalea lager
# Sika-nautajauheliha 23&nbsp;%
# Naudan jauheliha 17&nbsp;%
# Isot kananmunat
# Naudan jauheliha 10&nbsp;%
# Rasvaton maito
# Jääsalaatti pakattu
# Kanan fileesuikale maustamaton

## Lähteet
Auschwitzin risti

**Auschwitzin risti** () on puolalainen kunniamerkki, joka perustettiin vuonna 1985. Sitä myönnettiin natsien keskitysleireiltä selviytyneille henkilöille. Kunniamerkkiä ei ole jaettu vuoden 1999 jälkeen.

Ristiä myönnetään vain yhdessä luokassa:

*  kunniamerkin nauha

## Lähteet
Prahan alueellinen jako

Tšekin pääkaupunki **[[Praha]]** on jaettu 10 piiriin (*Obvod*), 57 kaupunginosaan (*Městská část*), 22 hallintopiiriin (*Správní obvod*) ja 112:sta maarekisterialueeseen (*Katastrální území*). Ne ovat osittain päällekkäisiä, ja vastaavat eri palveluista. Ylin kaupunkihallinnon elin on Prahan kaupunginvirasto (*Magistrát hlavního města Prahy).*

## Perustietoja
Jokaisella Prahan 57:llä itsehallinnollisella kaupunginosalla on omat kaupunginosavaltuustonsa. Kaupunginosat vastaavat usein erillaisten lupien antamisesta. Kiinteistärekisterialueita käytetään pääasiassa rakennusten ja maan rekisteröintiin.

## Historia
Praha on historiassaan jaettu moniin eri kaupunginosiin. Se on myös kasvanut, kun kaupungin muurin ulkopuolisia lähialueita on liitetty osaksi sitä. Moderni Praha sai alkunsa kun Vanhakaupunki, Uusikaupunki, Malá Strana sekä Hradčany yhdistyivät vuonna 1784.
Tšekkoslovakian itsenäistyttyä kaupunginosat kirjoitettiin roomalaisilla numeroilla. Nämä ovat yhä näkyvissä joissain katukylteissä, kuten *Na Kampě* -kadulla, joka tuolloin kuului Praha III:n kaupunginosaan, mutta nykyään Praha 1:een.

Kommunistinen vuonna 1949 aloittamat uudistukset jättivät tarkoituksella huomiotta Prahan historialliset hallintorajat. Vuonna 1960 otettiin käyttöön nykyinen kymmenen piirin järjerjestelmä.

## Maarekisterialueet

## Lähteet
Haapajärvi (järvi Haapajärvellä)

**Haapajärvi** on Pohjois-Pohjanmaalla Haapajärvellä sen keskustaajamassa sijaitseva järvi.

## Maantietoa
Järven pinta-ala on 197 hehtaaria eli 1,97 neliökilometriä ja sen rantaviivan pituus on 18,32 kilometriä. Se on muodoltaan melko pitkä ja kapea. Haapajärven keskustaajaman asutus sijaitsee pääosin järven keskiosan itärannalla, mutta järveä ympäröivä asutus on muutenkin melko tiheää ja suurin osa rannoista on peltomaata. Rannoilla sijaitsevia kyliä tai kulmakuntia ovat Vehkapuhto keskustaajaman pohjoispuolella sekä Tiitonranta, Haaganperä ja Veitsiniemi länsirannalla. Järvessä on kaksi saarta, joista toinen on Pikkusaari luusuassa ja toinen nimetön luoto Pukkilahden suussa. Haapajärvi on etelässä yhteydessä samalla korkeudella (80,3 metriä mpy.) olevaan Ylipäänjärveen, joiden raja on SYKEn tiedoissa Uitonsalmessa kantatien 58 sillan kohdalla.

## Vesistösuhteet
Järvi sijaitsee Kalajoen vesistössä (vesistöaluetunnus 53) Kalajoen yläosan alueen (53.04) Kortejärven-Haapajärven alueella (53.043). Haapajärvi on osa vesistön pääuomaa, jonka ylimmät osat ovat Reisjärven puolella sijaitsevat Vuohtajärvi ja Reisjärvi. Haapajärven yhteydessä olevaan Ylipäänjärveen laskee kolme jokea: Kalajanjoki Reisjärvestä, Kuonanjoki Kuonanjärvestä sekä Vonganjoki Hautaperän tekojärvestä Mustolanjärven kautta. Järvenosa, johon Kalajanjoki laskee, luetaan toisinaan osaksi Haapajärveä eikä Ylipäänjärveä. Lisäksi varsinaisen Haapajärven Pukkilahteen laskee Lahdenoja, joka alkaa Haaganlammesta. Varsinainen Kalajoki alkaa Haapajärven pohjoispäästä ja virtaa ensin Siiponkosken kautta Kortejärveen. Järvien pinnat ovat säännöstelyn vuoksi kummatkin noin 80,3 metrin korkeudella merenpinnasta. Järvien pinnankorkeutta säännöstellään Oksavan voimalaitoksella sekä Jämsänkosken säännöstelypadolla.

## Lähteet
Bochnian suolakaivos

**Bochnian suolakaivos** () on suolakaivos Puolassa, alle 50 kilometrin päässä Krakovasta. Kaivos on yksi maailman vanhimmista. Se kuuluu Unescon maailmanperintöluetteloon yhdessä samaan geologiseen vuorisuolaesiintymään kaivetun Wieliczkan suolakaivoksen kanssa.  Wieliczka on ollut luettelossa vuodesta 1978, Bochnia lisättiin vuonna 2013.

Suolantuotanto aloitettiin Bochniassa jo 3500 eaa. Aluksi sinne kaivettiin kaivoja, joihin tihkuvasta suolavedestä erotettiin suola haihduttamalla vesi pois. Vuorisuolan louhiminen aloitettiin 1248. Kuningas Kasimir III Suuri antoi vuonna 1368 asetuksen, jossa määrättiin suolan louhinta- ja kauppaoikeuksista. Kaivostoiminta kehittyi 1400- ja 1500-luvuilla. Suolantuotannon kannattavuus laski 1900-luvulla, ja matkailusta tuli kaivosverkoston tärkein tulonlähde.

Suolan louhinta lopetettiin vuonna 1990. Kuudestatoista kaivoskuilusta on jäljellä vielä kolme. Vuonna 2013 kaivokseen avattiin kaksi kilometriä pitkä matkailureitti, jossa kuljetaan hissillä 220 m syvyyteen, jatketaan matkaa junalla, kävellen ja maanalaisella venereitillä.

## Lähteet

## Aiheesta muualla
* Suolakaivoksen kotisivut , ,
Sotilasarvot Puolan asevoimissa

**[[Puolan asevoimat|Puolan asevoimien]] sotilasarvot** jaetaan upseereihin ja muihin.

## Upseerit

Lähde:

## Muut

Lähde:

## Lähteet
Ivan Ivan

**Ivan Ivan** (s. 20. elokuuta 2002 Ostrava, Tšekki) on tšekkiläinen jääkiekkoilija, joka edustaa NHL-joukkue Colorado Avalanchea. Ivan on keskushyökkääjä ja hän laukoo vasemmalta. Ivan on varaamaton pelaaja ja hänellä on sopimus Avalanchen kanssa kauden 2025–2026 loppuun saakka.

Ivanin kasvattajaseura on HC Vitkovice. Ennen NHL-uraansa hän pelasi QMJHL-juniorisarjassa Cape Breton Eaglesissa.

## Lähteet
O’Sullivanin laki

**O’Sullivanin lain** mukaan "jokainen organisaatio, joka ei ole oikeistolainen, muuttuu ajan myötä vasemmistolaiseksi." 

Maksiimin esitti brittiläinen konservatiivinen journalisti John O’Sullivan vuonna 1989 ja antoi sille saman tien oman nimensä. Todisteena hänellä oli American Civil Liberties Union (ACLU), Fordin säätiö sekä Episkopaalinen kirkko. Vasemmistolaistuminen johtuu O’Sullivanin mukaan siitä, että järjestöissä henkilökunta koostuu yleensä ihmisistä, jotka eivät pidä voitontavoittelusta, liiketoimista, rahan hankinnasta, nykyisestä yhteiskuntajärjestelmästä eivätkä ylipäätään läntisestä maailmasta.

Newsweekin toimittaja Josh Hammer totesi vuonna 2023, että O’Sullivanin laki ei ole koskaan ollut ajankohtaisempi. Samalla hän viittasi hämmästyttävään menestykseen, jota vasemmisto on osoittanut marssimalla halki Amerikan instituutioiden. Ilmaisun "pitkä marssi halki instituutioiden" keksi Rudi Dutschke vuonna 1967 kuvaamaan Antonio Gramscin esittämää poliittista taktiikkaa.

## Lähteet
Sollerön

**Sollerön** on taajama Moran kunnassa Taalainmaan läänissä samannimisessä historiallisessa maakunnassa Ruotsissa. Se sijaitsee samannimisellä saarella Siljan-järvessä. Taajamassa oli 895 asukasta vuoden 2023 lopussa.

## Tunnettuja henkilöitä
* Winona Oak (s. 1994), muusikko

## Lähteet

## Aiheesta muualla
Vasko

**Vasko** voi tarkoittaa:

## Sukunimenä
Henkilöt ovat suomalaisia, ellei toisin mainita.
* Aleksei Vasko (s. 1988), virolainen jalkapalloilija
* Anne Vasko (s. 1969), lastenkirjailija
* Oona Vasko (s. 1991), ratameloja
* Timo Vasko (s. 1948), teologi ja kirjailija

## Etunimenä
* Vasko Vujović, montenegrolainen futsalvalmentaja.
Tarkkanen

**Tarkkanen** on muun muassa seuraavien suomalaisten henkilöiden sukunimi:

* Ahti Tarkkanen (1930–2021), lääkäri ja silmätautiopin professori
* E. M. Tarkkanen (1886–1967), maalaisliiton kansanedustaja ja maanviljelysneuvos
* Juha Tarkkanen (s. 1993), jääkiekkoilija
* Matti Tarkkanen (1862–1938), pappi ja Suomen Lähetysseuran lähetysjohtaja
* Mika Tarkkanen (s. 1968), kultaseppä
Claes-Bertil Ytterberg

**Claes-Bertil Ytterberg** (s. 5. toukokuuta 1943 Surahammar) on ruotsalainen pappi, joka toimi Västeråsin piispana vuosina 1988–2008.
## Lähteet
Bibi Johns

**Gun Birgit "Bibi" Johns** (oik. **Johnsson**; s. 21. tammikuuta 1929 Arboga) on ruotsalainen näyttelijä ja laulaja. Hän saavutti menestystä Saksassa 1950- ja 1960-luvuilla.
## Lähteet

## Aiheesta muualla
Björn Ahlgrensson

**Björn Ahlgrensson** (1872–1918) oli ruotsalainen taidemaalari. Hän alkoi ensin opiskella muusikoksi, mutta vaihtoi sitten kuvataiteen opintoihin.
## Teoksia

Björn Ahlgrensson-Alkhöjden.jpg|*Alkhöjden* 
Björn Ahlgrensson Skymningsglöden 1903.png|*Skymningsglöden* (1903)
Björn Ahlgrensson-portrait of Maja Fjaestad.jpg|*[[Maja Fjæstad]]in muotokuva* (1914)


## Lähteet

## Aiheesta muualla
Lars-Eric Kjellgren

**Lars-Eric August Kjellgren** (28. elokuuta 1918 Arvika – 10. helmikuuta 2003 Tukholma) oli ruotsalainen elokuvaohjaaja. Hän ohjasi 1950- ja 1960-luvuilla muun muassa Nils Poppen tähdittämiä komedioita sekä vakavampia yhteiskuntakuvauksia, kuten *Medan staden sover* (1950) ja *Den hårda leken* (1956). Myöhemmin hän siirtyi televisiotuottajaksi.
## Lähteet

## Aiheesta muualla
Kjellgren

**Kjellgren** on seuraavien ruotsalaisten henkilöiden sukunimi:

* Josef Kjellgren (1907–1948), kirjailija
* Lars-Eric Kjellgren (1918–2003), elokuvaohjaaja

## Katso myös
* Kellgren
Zjerm

**Zjerm** () on albanialaisen yhtyeen Shkodra Elektroniken esittämä kappale, joka julkaistiin 10. joulukuuta 2024. Shkodra Elektronike voitti kappaleella Albanian vuoden 2025 euroviisukarsinnan *[[Festivali i Këngës|Festivali i Këngës 63]]* -kilpailun ja edusti täten Albaniaa vuoden 2025 Eurovision laulukilpailussa Baselissa.

Kappale pääsi jatkoon ensimmäisestä semifinaalista sijoittuen toiseksi 122 pisteellä. Finaalissa kappale sijoittui kahdeksanneksi ja sai 218 pistettä.

## Lähteet
Nolan Orzeck

**Nolan Orzeck** (s. 20. helmikuuta 2001 Calgary, Alberta, Kanada) on kanadalainen jääkiekkopuolustaja, joka pelaa ECHL-joukkue Iowa Heartlandersissa. Hän laukoo oikealta.

## Ura
Orzeck vietti suurimman osan juniorivuosistaan kotikaupungissaan Albertan Calgaryssa. Kootenay Ice varasi hänet 67. pelaajana WHL:n varaustilaisuudessa 2016. Orzeck pelasi kauden 2016–2017 vielä AMHL-juniorisarjan Calgary Northstarsissa. Hän pelasi siellä myös suurimman osan kaudesta 2017–2018. Orzeck pelasi myös kaksi ottelua AJHL-junioriliigaa Calgary Canucksissa. Hän debytoi myös Icen WHL-joukkueessa, jossa Orzeck pelasi kahdeksan runkosarjaottelua. Varsinaisella tulokaskaudellaan 2018–2019 hän pelasi siellä 54 runkosarjaottelua tehopistein 4+8=12. Kaudeksi 2019–2020 Kootenay Ice muutti Manitoban Winnipegiin ja vaihtoi nimensä Winnipeg Iceksi. Viimeisellä WHL-kaudellaan 2021–2022 Orzeck teki runkosarjassa 67 ottelussa 43 tehopistettä. Hän voitti koko liigan tehotilaston lukemalla +62. Pudotuspeleissä Orzeck teki 15 ottelussa kuusi tehopistettä.

Syyskuussa 2022 Orzeck teki vuoden mittaisen sopimuksen ECHL-joukkue Iowa Heartlandersin kanssa. Hän pelasi siellä kaudella 2022–2023 66 runkosarjaottelua tehopistein 6+28=34, joilla Orzeck oli joukkueen tehokkain puolustaja, paras syöttäjä ja neljänneksi paras pistemies. Heinäkuussa 2023 hän teki Heartlandersin kanssa vuoden mittaisen jatkosopimuksen. Kesken kauden 2023–2024, marraskuussa 2023 seura kauppasi Orzeckin Allen Americansiin. Heinäkuussa 2024 hän teki seuran kanssa vuoden mittaisen jatkosopimuksen.

Tammikuussa 2025 Allen Americans kauppasi Orzeckin Reading Royalsiin vaihdossa puolustaja Kenny Johnsoniin. Hän ei ehtinyt pelata siellä otteluakaan, kunnes kolme päivää myöhemmin Orzeckin uutisoitiin siirtyvän loppukauden 2024–2025 kattavalla sopimuksella SM-liigajoukkue Vaasan Sportiin. Hän pelasi siellä 14 runkosarjaottelua tehden kaksi syöttöpistettä ja kahdeksan pudotuspeliottelua tehden kolme syöttöpistettä.

Syyskuussa 2025 Orzeck palasi vuoden mittaisella sopimuksella Iowa Heartlandersin ECHL-joukkueeseen.

## Tilastot

## Lähteet
*
*
*

### Viitteet
Axel Bergkvist

**Axel Bergkvist** (s. 1. kesäkuuta 2000 Insjön, Ruotsi) on ruotsalainen jääkiekkoilija, pelipaikaltaan puolustaja. Bergkvist edustaa SHL-joukkue Färjestad BK:ta. Hänellä on sopimus joukkueen kanssa kauden 2026–2027 loppuun saakka.

Bergkvistin kasvattajaseura on Leksands IF. Ennen SHL-uraansa hän pelasi myös OHL-juniorisarjassa Kitchener Rangersin joukkueessa. NHL-joukkue Arizona Coyotes varasi hänet seitsemännellä kierroksella 200. varausvuorolla . Bergkvist on pelannut 114 SHL:n runkosarjan ottelua. Näissä otteluissa hän on tehnyt 15 maalia ja 31 syöttöä eli yhteensä 46 tehopistettä. Hän on pelannut yhdeksän SHL:n pudotuspelien ottelua ilman tehopisteitä. Uran tilastot päivitetty 16 tammikuuta 2025.

## Lähteet
Claude (alankomaalainen laulaja)

**Claude Kiambe**, (s. 16. syyskuuta 2003 Kongon demokraattinen tasavalta) tunnettu myös pelkällä nimellä **Claude**, on kongolaissyntyinen alankomaalainen laulaja ja lauluntekijä. Hänen debyyttisinglensä ”Ladada (Mon dernier mot)” nousi *Dutch Top 40* -listan kärkisijalle vuonna 2022. Lisäksi hänen neljä muuta singleään saavuttivat musiikkilistojen kärkisijoja. Clauden debyttialbumi *Parler français* julkaistiin vuonna 2024. Claude edusti Alankomaita vuoden 2025 Eurovision laulukilpailussa Baselissa kappaleella *[[C'est la vie (Clauden kappale)|C'est la vie]]*.

## Ura
Vuonna 2019 Kiambe osallistui *[[The Voice Kids]]* -ohjelman 8. tuotantokaudelle, jossa hän karsiutui kilpailun *Kaksintaistelu*-vaiheessa. Seuraavana vuonna hän voitti *Are You Next?* -kykyjenetsintäohjelman ja allekirjoitti levytyssopimuksen *Cloud 9* -levy-yhtiön kanssa. Kiambe julkaisi ensimmäisen singlensä ”Ladada (Mon dernier mot)” vuonna 2022, ja kappale saavutti *Dutch Top 40* -musiikkilistan kärkisijan. Kappale toi Kiambelle lukuisia palkintoja, kuten muun muassa *3FM Awardsin* jakaman parhaan tulokkaan palkinnon sekä *Qmusicin* jakaman vuoden artistin palkinnon. Kiambe on kertonut Stromaen ja Lewis Capaldin olevan hänen musiikillisia esikuviaan. Kiamben oli tarkoitus toimia avajaisnumerona Stromaen Amsterdamin konsertissa, jonka tapahtumapaikkana olisi toiminut *Ziggo Dome*. Konsertti jouduttiin kuitenkin perumaan Stromaen terveysongelmien vuoksi.

19. joulukuuta 2024 Alankomaiden yleisradioyhtiö Avrotros ilmoitti, että Claude oli valittu edustamaan Alankomaita vuoden 2025 Euroviisuihin Sveitsin Baseliin.

## Yksityiselämä
Kiambe on syntynyt Kongon demokraattisessa tasavallassa. Hänen äitinsä pakeni Alankomaihin tuolloin 9-vuotiaan Clauden ja tämän sisarusten kanssa. Perhe asui ensin pakolaiskeskuksessa Alkmaarissa ja muutti myöhemmin Enkhuizeniin, missä Claude kävi yläkoulua. Claude haki myöhemmin opiskelemaan hotellin tuottojohtamista mutta jätti sittemmin opintonsa kesken. Claude puhuu kolmea kieltä: hollantia, ranskaa ja englantia.

## Diskografia
### Studioalbumit
* 2024 – *Parler français*

### Singlet
* 2022 – *Ladada (Mon dernier mot)*
* 2023 – *Layla*
* 2023 – *Vas-y (ga maar)* (Suzan & Freekin kanssa)
* 2024 – *Écoutez-moi*
* 2024 – *La pression*
* 2024 – *Je t'aime* (Zoë Tauranin kanssa)
* 2024 – *Parler français*
* 2025 - *[[C'est la vie (Clauden kappale)|C'est la vie]]*

## Lähteet
*

### Viitteet